Fristen for tilbagebetaling af de første lån, der var givet til seks museer og oplevelsescentre blev i første omgang udskudt fra 1. juli 2019 til 1. januar 2020. Den 16. december udmeldte [[Beskæftigelsesministeriet]], at fristen for at tilbagebetale lånene igen var blevet udskudt, og den nye betalingsfrist blev sat til 1. april 2020.<ref>[https://bm.dk/nyheder-presse/nyheder/2019/12/kulturinstitutioner-faar-forlaenget-laanepause-hos-feriefond/ Kulturinstitutioner får forlænget lånepause hos feriefond]. [[Beskæftigelsesministeriet]]. Hentet 21/1-2020</ref> Beskæftigelsesordfører [[Christian Juhl]] fra [[Enhedslisten]] udtalte at "''Sagsbehandlingen i denne sag har været uacceptabel langsommelig. Det er den mest bureaukratiske forhalingssag, jeg har set, mens jeg har været i Folketinget''", og han kaldte [[Peter Hummelgaard Thomsen]] [[samråd]].<ref name="magisterbladet"/> Den 20. januar 2020 annoncerede Beskæftigelsesministeriet, at der var fundet en løsning på afvikling af lånene, hvor de berørte låntagere fik eftergivet mellem 80% og 100% af lånene. Herefter fik de to valg, hvor man enten kunne udbetale [[hovedstol]]en fuldt ud, eller lade det resterende beløb overgå til et nyt lån over 25 år med to procent [[rente]].<ref>[https://bm.dk/nyheder-presse/pressemeddelelser/2020/01/loesning-for-laan-i-feriefond-paa-plads/ Løsning for lån i feriefond på plads]. [[Beskæftigelsesministeriet]]. Hentet 21/1-2020</ref> I alt blev der eftergivet godt 710 mio. kr.<ref name="afvikling">[https://bm.dk/media/12346/afviklingsmodel.pdf Afviklingsmodel for AFF’s låneportefølje]. [[Beskæftigelsesministeriet]]. Hentet 21/1-2020</ref>
Historie Foreninger Organisationer